Skipt um stjórn Og Vodafone
Skarphéðinn Berg Steinarsson, var í gær kjörinn stjórnarformaður Og Vodafone hf. á aðalfundi félagsins, sem haldinn var á Hótel Sögu. Skarphéðinn er einnig stjórnarformaður Norðurljósa hf., sem keyptu fyrir skömmu um 35% hlut í Og Vodafone, og er nú stærsti hluthafinn í fyrirtækinu.
Þá voru kjörnir nýir í stjórn þeir Pálmi Haraldsson, Árni Hauksson og Einar Hálfdánarson. Vilhjálmur Þorsteinsson hætti ekki í stjórn og situr því áfram. Pálmi er aðaleigandi Fengs, og gegnir starfi stjórnarformanns í bresku verslanakeðjunni Julian Graves, sem hann keypti í félagi við Baug hf., stærsta hluthafa Norðurljósa. Pálmi situr jafnframt í stjórn Íslenska Útvarpsfélagsins, dótturfélags Norðurljósa. Árni Hauksson er forstjóri Húsasmiðjunnar, sem Baugur á hlut í. Árni er jafnframt stjórnarmaður í Frétt hf., dótturfélagi Norðurljósa.
Á fundinum var einnig samþykkt heimild til handa stjórn félagsins til að auka hlutafé þess um sem nemur 150 milljónum króna að nafnvirði vegna samruna og yfirtöku félaga. Í máli Óskars Magnússonar, forstjóra Og Vodafone, kom fram að um 50 milljónir yrðu notaðar til að greiða fyrir kaupin á Marmiðlun hf. Þá hefur Og Vodafone skrifað undir viljayfirlýsingu um kaup á um 77% hlut í Línu.Neti og samkvæmt yfirlýsingunni verður greitt fyrir þann hlut með hlutabréfum í Og Vodafone.
Landsbankinn selur 7% Tilkynnt var í gær að Riko Corp., félag sem er í aðaleigu Sigurðar Ásgeirs Bollasonar og Magnúsar Ármann, hefði keypt 7% hlut í Og Vodafone, eða rúma 277 milljón hluti á genginu 4,2. Kaupverð nemur því rúmum 1.163 milljónum króna. Seljandi var Landsbanki Íslands, en eftir söluna á bankinn 270,8 milljónir hluta í félaginu, eða 7,77% eignarhlut. Þar af hefur bankinn gert framvirka samninga um 52,5 milljónir hluta í Og Vodafone, eða sem nemur 1,5% hlut í félaginu, að því er fram kemur í tilkynningu til Kauphallar Íslands.
Þeir Sigurður og Magnús áttu stóran eignarhlut í Karen Millen-tískuvörukeðjunni, sem Baugur keypti í gegnum annað tískufyrirtæki sitt Oasis.
Skarphéðinn Berg Steinarsson, var í gær kjörinn stjórnarformaður Og Vodafone hf. á aðalfundi félagsins, sem haldinn var á Hótel Sögu.
Þá voru kjörnir nýir í stjórn þeir Pálmi Haraldsson, Árni Hauksson og Einar Hálfdánarson.
Á fundinum var einnig samþykkt heimild til handa stjórn félagsins til að auka hlutafé þess um sem nemur 150 milljónum króna að nafnvirði vegna samruna og yfirtöku félaga.
Kom fram að um 50 milljónir yrðu notaðar til að greiða fyrir kaupin á Marmiðlun hf.
Þá hefur Og Vodafone skrifað undir viljayfirlýsingu um kaup á um 77% hlut í Línu.Neti.
ilkynnt var í gær að Riko Corp., félag sem er í aðaleigu Sigurðar Ásgeirs Bollasonar og Magnúsar Ármann, hefði keypt 7% hlut í Og Vodafone